laion/Wikipedia-Exotic huggingface dataset:
টাইপ ০৫৩এইচ৩ ফ্রিগেট

টাইপ ০৫৩এইচ৩ (ন্যাটোপ্রদত্ত নাম: জিয়াংওয়েই) গণচীন-এর একটি ফ্রিগেটের শ্রেণি যা ১৯৯০ ও ২০০০ এর দশকে চীনা নৌবাহিনীতে যুক্ত হয়। এই শ্রেণির মোট দশটি জাহাজ নির্মিত হয় যার মধ্যে চারটি বাংলাদেশ নৌবাহিনীর কাছে বিক্রি করা হয়েছে। পাকিস্তান নৌবাহিনীর ব্যবহৃত জুলফিকার শ্রেণির ফ্রিগেট এই শ্রেণির উপর ভিত্তি করেই বানানো হয়েছে। ১৯৮০ এর দশকে চীনা নৌবাহিনী সাংহাই-ভিত্তিক হুডং শিপইয়ার্ডকে (বর্তমানে হুডং-ঝংহুয়া শিপইয়ার্ড) টাইপ ০৫৩কে আকাশ প্রতিরক্ষা ফ্রিগেটকে প্রতিস্থাপনে সক্ষম নতুন ফ্রিগেটের নির্মানাদেশ দেয়। এর ফলে টাইপ ০৫৩এইচ২ এর উপর ভিত্তি করে নতুন ফ্রিগেট তৈরি হয় যা নাম দেইয়া হয় টাইপ ০৫৩এইচ২জি। প্রজেক্ট ০৫৫ এর অধীনে এই ফ্রিগেটের উন্নয়ন ঘটে। টাইপ ০৫৩এইচ২জি, টাইপ ০৫৩এইচ২ এর চেয়ে কিছুটা বড় ছিল এবং এইচকিউ-৬১বি ভূমি থেকে আকাশে নিক্ষেপযোগ্য ক্ষেপণাস্ত্র দ্বারা সজ্জিত ছিল। তবে এইচকিউ-৬১ সন্তোষজনক ফলাফল দিতে ব্যর্থ হয় এবং এই শ্রেণির জাহাজের বদলে টাইপ ০৫৩এইচ৩ জাহাজের আবির্ভাব ঘটে। টাইপ ০৫৩এইচ৩ হচ্ছে টাইপ ০৫৩এইচ২জি এর উন্নত সংস্করণ যা এইচকিউ-৭ ভূমি থেকে আকাশে নিক্ষেপযোগ্য ক্ষেপণাস্ত্র দ্বারা সজ্জিত। এইচকিউ-৭ হচ্ছে ফরাসি ক্রোটেল ক্ষেপণাস্ত্রের চীনা সংস্করণ। ১৯৯৬ থেকে ২০০৫ সালের মধ্যে মোট ১০টি টাইপ ০৫৩এইচ৩ ফ্রিগেট তৈরি হয়। টাইপ ০৫৩এইচ৩ এবং টাইপ ০৫৩এইচ২জি এর মধ্যে দৃশ্যমান পার্থক্যের মধ্যে রয়েছে- টাইপ ০৫৩এইচ৩তে এইচকিউ-৬১বি এর বদলে এইচকিউ-৭ ভূমি থেকে আকাশে নিক্ষেপযোগ্য ক্ষেপণাস্ত্র রয়েছে, জাহাজবিধ্বংসী ক্ষেপণাস্ত্র সি-৮০২ রয়েছে ৬টির বদলে ৮টি এবং টাইপ ০৫৩এইচ২জির তুলনায় বিমান-বিধ্বংসী কামান কিছুটা উচুতে বসানো। আপগ্রেড করে এইচকিউ-৭ ক্ষেপণাস্ত্র বসানোর আগে স্বল্পসময়ের জন্য টাইপ ০৫৩এইচ৩তে এইচকিউ-৬১বি বসানো ছিল, এবং কিছু সূত্র এই আপগ্রেডকৃত সংস্করণকে টাইপ ০৫৭ বলে দাবি করে। ২০১৫ সাল থেকে টাইপ ০৫৩এইচ৩ ফ্রিগেটে সীমিত মধ্যবর্তী উন্নয়ন দেখা যায়। দৃশ্যমান পার্থক্যের মধ্যে রয়েছে টাইপ ০৫৪ এর সাথে সাদৃশ্যপূর্ন ইএসএম/ইডব্লিউ স্যুট এবং রাডার, এইচকিউ-৭ এর পরিবর্তে এইচএইচকিউ-১০ স্বল্প পাল্লার আকাশ প্রতিরক্ষা ক্ষেপণাস্ত্র বসানো এবং ২টি ৩০ মিমি স্ব-প্রতিরক্ষা অস্ত্র দ্বারা ৪টি টাইপ ৭৬এ ৩৭ মিমি বিমান বিধ্বংসী কামান প্রতিস্থাপন।  পিপলস লিবারেশন আর্মি নৌবাহিনী  বাংলাদেশ নৌবাহিনী [১] "China hands over two ex-PLAN frigates to Bangladeshi Navy"। Jane's Defence Weekly। ২০ ডিসেম্বর ২০১৯। সংগ্রহের তারিখ ২৬ ডিসেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sword / F-22P Class Frigates, Pakistan." naval-technology.com Retrieved 2011-05-10.
মাধব সেন

লক্ষণ সেনের পুত্র মাধব সেন। লক্ষ্মণ সেনের পরলোক গমনের পরে তার পুত্র মাধব সেন প্রথমে বাঙ্গালার রাজা হয়েছিলেন । তৎপরে তার ভ্রাতা কেশব সেন ও বিশ্বরূপ সেন পর পর বাঙ্গালার রাজা হয়েছিলেন । "পাতা:জীবনীকোষ-ভারতীয় ঐতিহাসিক-পঞ্চম খণ্ড.pdf/৪৫০ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২১-০৭-২২।
সিদ্ধার্থ (উপন্যাস)

সিদ্ধার্থ নোবেল পুরস্কার বিজয়ী জার্মান লেখক হেরমান হেস এর লেখা অন্যতম জনপ্রিয় একটি উপন্যাস। গৌতম বুদ্ধের সময়ে ব্রাহ্মণ পরিবারে জন্মগ্রহণকারী "সিদ্ধার্থ" নামে এক যুবকের আধ্যাত্বিক অভিযাত্রা এবং দর্শন এই উপন্যাসের মূল উপজীব্য। হেরমান হেস এর এই নবম উপন্যাসটি লেখা হয়েছিল জার্মান ভাষায় , খুব সরল অথচ মাধুর্যপূর্ণ ছন্দে । হেরমান হেস ১৯১০ সালে ভারতে কিছুদিন কাটানোর পর, বইটি সর্বপ্রথম প্রকাশ পায় ১৯১২ সালে । বইটি যুক্তরাষ্ট্রে সর্বপ্রথম প্রকাশ পায় ১৯৫২ সালে এবং ৬০ এর দশকে বেশ প্রভাব বিস্তার করে। হেস বইটি উৎসর্গ করেন প্রিয় বন্ধু এবং নবেল পুরস্কার বিজয়ী ফরাসি নাট্যকার রোমেইন রোনাল্ড কে। বাংলাদেশে বইটি সর্বপ্রথম প্রকাশ করে বিশ্ব সাহিত্য কেন্দ্র, ২০০২ সালে । বইটি অনুবাদ করেন জাফর আলম এবং সম্পাদনা করেন অধ্যাপক আবদুল্লাহ আবু সায়ীদ। সিদ্ধার্থ শব্দটি এসেছে সংস্কৃত সমাস, সিদ্ধ (অর্জন) + অর্থ ( সম্পদ/ জ্ঞান ) = সিদ্ধার্থ (অর্জিত জ্ঞান)। অর্থ্যৎ কোন যাত্রী ( অনুষন্ধিৎসু ব্যক্তি বিশেষ) যিনি তার মোক্ষম লক্ষ্যে পৌছুতে সক্ষম হন। বুদ্ধত্ব লাভের পূর্বে গৌতম বুদ্ধের নাম ছিল রাজপূত্র "সিদ্ধার্থ "গৌতম। তবে এই উপন্যাসের সিদ্ধার্থ এবং গৌতম বুদ্ধ দু'জন ভিন্ন মানুষ। সিদ্ধার্থ গ্রন্থ সম্পর্কে মার্কিন লেখক হেনরি মিলার বলেছেন : "সাধারণভাবে পরিজ্ঞাত বুদ্ধকে অতিক্রম করে এখানে নতুন এক বুদ্ধ সৃষ্টি করা হয়েছে এবং এ সাফল্য অভাবিতপূর্ব।" গল্পের পটভূমি গৌতম বুদ্ধ - এর সময়কার প্রাচীন ভারত। ( পঞ্চম - দশম শতাব্দির মধ্যবর্তি সময়ে )গল্পের শুরু হয় ব্রাম্মণপূত্র সিদ্ধার্থ কে দিয়ে যে তার বাল্যবন্ধু এবং ছায়াসঙ্গী গোবিন্দ কে নিয়ে গৃহত্যাগ করে। তারা দুজন অন্তরাত্মার আলোর সন্ধানে যাত্রা শুরু করে। সিদ্ধার্থ বিভিন্ন ঘটনা এবং জীবনের ঘাত প্রতিঘাতের চেতনায় এক পর্যায়ে তার লক্ষ্যে পৌছুবার উপক্রম হয়। চেতনা হল মানুষের জীবনে ঘটে যাওয়া বিভন্ন ঘটনার অভিজ্ঞতার প্রতিফলন - যা কিনা মানুষের উপলব্ধি, শিক্ষা এমনকি জ্ঞানও বটে। উপলব্ধি আসে আত্মসিদ্ধি এবং অন্ত:করণ থেকে। হেসের সিদ্ধার্থ উপন্যাসটিতে মানুষের জীবনে লব্ধ অভিজ্ঞতাকে দেখানো হয়েছে সত্যকে জানার এবং আলোকিত হওয়ার সর্বোৎকৃষ্ট পথ হিসেবে। হেসের সৃষ্ট চরিত্র সিদ্ধার্থ দেখায় যে প্রকৃত জ্ঞান বিদ্যা, ধ্যান কিংবা পার্থিব সুখ থেকে নিজেকে বঞ্চিত করে কন্টক আসনে শায়ন করলেই পাওয়া যায় না, বরং তা আসে জীবনের মুখোমুখি হয়ে সংসার থেকে অভিজ্ঞাত উপলব্ধি দিয়ে। সুতরাং, বিছিন্ন কিছু ঘটনা দিয়ে জীবনকে আসলে বিচার করা অর্থহীন - সিদ্ধার্থ উপোষ করে কিংবা প্রেম এবং বাণিজ্যের নেশায় নিমগ্ন হয়ে কোনও ভাবেই নির্বাণ লাভ করতে পারে না। যদিও এগুলোর কোনটিই নির্বান লাভের পথে বাধা হয়ে দাড়ায়নি বরং জীবনে ঘটে যাওয়া প্রতিটি ঘটনাই সিদ্ধার্থ'র আত্মপলোদ্ধিতে কোনও না কোন ভাবে কাজে এসেছে। ঘটে যাওয়া এই সব ঘটনাগুলোই অভিজ্ঞতার ভান্ডারে যুক্ত হয়েছে।
আসাম পশু চিকিৎসা বিজ্ঞান মহাবিদ্যালয়

আসাম পশু চিকিৎসা বিজ্ঞান মহাবিদ্যালয় হল আসামের পশু চিকিৎসা বিভাগের প্রথম সারির শিক্ষা প্রতিষ্ঠান। খানাপারাতে অবস্থিত মহাবিদ্যালয়টির স্থাপনাকাল ১৯৪৮ সন। আসামের পশু চিকিৎসা এবং পশু পালনের ক্ষেত্রে পশু চিকিৎসা বিজ্ঞান মহাবিদ্যালয় মুখ্য ভূমিকা নিয়ে আসছে৷ পশুপালনের মাধ্যমে গ্রাম্য অর্থনীতি সবল করার ক্ষেত্রে এই মহাবিদ্যালয়ের গুরুত্বপূর্ণ অবদান আছে৷ প্রথমে ১৯৪৮ সালে নগাঁওতে এই মহাবিদ্যালয়টি স্থাপন করা হয়৷ সেইসময়ে পশু চিকিৎসা বিজ্ঞানের তিন বছরের ডিপ্লোমা পাঠক্রম দেওয়া হয়েছিল৷ এবং প্রথমবার ৩৩ জন ছাত্র ভর্তি করেছিল। ১৯৫০ সালে মহাবিদ্যালয়টি গুয়াহাটির চেনীকুঠীতে স্থানান্তরিত হয়৷ তারপর ১৯৬০ সালে বর্তমানের স্থান খানাপারায় আনা হয়৷ ১৯৬৯ সালে খানাপারার পশু চিকিৎসা বিজ্ঞান মহাবিদ্যালয়কে আসাম কৃষি বিশ্ববিদ্যালয়ের অংশ হিসাবে ঘোষণা করা হয়৷ প্রতিবছর আসামভিত্তিক বাছাই পরীক্ষার মাধ্যমে ৫৫ আসামের ছাত্র-ছাত্রীকে ভর্তির সুবিধা দেয়া হয়৷ উত্তর-পূর্বের অন্য রাজ্যগুলি থেকেও ২৬ ছাত্র-ছাত্রী ভর্তির সুবিধা লাভ করে৷ এছাড়াও ভারতীয় পশুচিকিৎসা পরিষদের (Veterinary Council of India) দ্বারা নির্বাচিত কয়েকজন ছাত্র-ছাত্রী এখানে পড়তে পারে৷ তদুপরি ভারতের নিকটস্থ বন্ধুরাষ্ট্রের ছাত্র-ছাত্রীর জন্যেও পড়ার সুবিধা আছে৷ পশু চিকিৎসা বিজ্ঞান মহাবিদ্যালয়ে পশুচিকিৎসা এবং পশুপালন বিষয়ে স্নাতক, স্নাতকোত্তর এবং ডক্টরেট ডিগ্রী প্রদান করা হয়৷ মোট ১৯ টা বিভাগ আছে৷ সেগুলি হল: পশু জৈব-প্রযুক্তি (Animal Biotechnology) পশুপুষ্টি (Animal Nutrition) পশু বংশগতি এবং প্রজনন (Animal Genetics and Breeding) পশুধন উৎপাদন এবং ব্যবস্থাপনা (Livestock Production and Management) পশু প্রজনন এবং প্রসূতি (Animal Reproduction, Gynaecology and Obstetrics) পরজীবি বিজ্ঞান (Veterinary Parasitology) অণুজীব বিজ্ঞান (Veterinary Microbiology) সম্প্রসারণ শিক্ষা(Extension Education) জৈব রসায়ন (Veterinary Biochemistry) প্রাণতত্ত্ব (Veterinary Physiology) রোগ নিরূপণ (Veterinary Pathology) পশু জৈব প্রযুক্তি (Animal Biotechnology) Veterinary Pharmacology and Toxicology Veterinary Surgery and Radiology Clinical Medicine, Ethics and Jurisprudence Epidemiology and Preventive Medicine Veterinary Public Health Anatomy and Histology Livestock Product Technology Poultry Science স্নাতক পাঠক্রম পাঁচ বছরের, স্নাতকোত্তর পাঠক্রম দুবছরের এবং ডক্টরেট পাঠক্রম তিন বছরের হয়৷ উপর্যুক্ত যেকোনো বিভাগে স্নাতকোত্তর এবং ডক্টরেট ডিগ্রী নিতে পারে৷ এই বিভাগসমূহ ছাড়াও গরু, মোষ, ছাগল, গাহরি এবং ব্রইলারের ফার্ম আছে৷ ছাত্র-ছাত্রীদের অভ্যাস করার জন্য আছে একটি পশুচিকিৎসালয়। পশু চিকিৎসা বিজ্ঞান মহাবিদ্যালয়ের বার্ষিক পত্রিকাটি হল ‘’ভেটকল’’। ১৯৫৫ সাল থেকেই প্রতি বছরে নিয়মিতভাবে ভেটকল প্রকাশ পেয়ে আসছে। ২০১৪ সাল পর্যন্ত ভেটকলের চত্বারিংশত্তম সংখ্যা প্রকাশ পেয়েছে। মুখ্য ছাত্রাবাস (পূর্ব প্রান্ত) মুখ্য ছাত্রাবাস (পশ্চিম প্রান্ত) আসাম আর্হি ছাত্রাবাস কলাগুরু বিষ্ণুপ্রসাদ রাভা ছাত্রাবাস ডক্টরস্ হোষ্টেল নতুন ছাত্রাবাস (স্নাতকোত্তর) ১নং ছাত্রীবাস ২নং ছাত্রীবাস নতুন ছাত্রীবাস Annual Report , 2012-13
তাফসির আল-কুরতুবী

তফসীর আল-কুরতুবী (আরবি: تفسير القرطبي) শাস্ত্রীয় পণ্ডিত আল-কুরতুবি রচিত ত্রয়োদশ শতাব্দীর একটি কুরআনের তাফসীর। এটি তাফসির আল কুরতুবী আল জামিয়ালি-আহকাম বা আল-জামি 'লি আহকাম আল-কুরআন বা তাফসির আল জামি নামেও পরিচিত। এই তাফসিরের মূল উদ্দেশ্য ছিল কুরআন থেকে আইনত নির্দেশ ও বিধি-নিষেধগুলি নির্ধারণ করা, এটি করার সময় আল-কুরতুবী আয়াতগুলির ব্যাখ্যা, কঠিন শব্দের উপর গবেষণা, বর্ণনামূলক চিহ্নের আলোচনা এবং শৈলী ও রচনার কমনীয়তা ইত্যাদি তুলে ধরেছেন। বইটি বহুবার পুনঃ প্রকাশিত হয়েছে। মুফতি মুহাম্মাদ তাকী উসমানী (দা.বা.) তাঁর উলুমু-ই-কুরআনে (কুরআনি বিজ্ঞানের প্রতি দৃষ্টিভঙ্গি) লিখেছেন: আল-কুরতুবী ছিলেন ইসলামী আইনশাস্ত্রে ইমাম মালিক ইবনে আনাসের মাযহাবের অনুসারী। এই গ্রন্থটির মূল উদ্দেশ্য ছিল কোরআনের আয়াত থেকে ফকীহ আদেশ ও বিধিবিধানকে হ্রাস করা, তবে এ প্রসঙ্গে তিনি আয়াতের অর্থ সম্পর্কে, কঠোর শব্দের তদন্ত, রচনা ও বাণীমূলক বা বর্ণনাকারী ও প্রাসঙ্গিক বর্ণনার ক্ষেত্রে যথাযথভাবে মন্তব্য করেছেন। বিশেষত দৈনন্দিন জীবনের জন্য কুরআন থেকে প্রাপ্ত নির্দেশাবলী পরিষ্কারভাবে ব্যাখ্যা করা হয়েছে। এই গ্রন্থের উপস্থাপনাটিও কুরআনের বিজ্ঞান সম্পর্কে বিশদ আলোচনা এবং গুরুত্বপূর্ণ আলোচনা রয়েছে। এই তাফসিরটি বহু ভাষায় অনুবাদ করা হয়েছে। এটি অস্ট্রেলীয় ইসলামী গ্রন্থাগারে ইংরেজি, উর্দু, আররি এবং স্পেনীয় ভাষায় পড়া যায়। নতুন অনুবাদগুলির মধ্যে ডা. ইকরাম-উল-হক ইয়াসিনের প্রথম খণ্ডের একটি উর্দু অনুবাদ রয়েছে। দ্বিতীয় খণ্ডের কাজ চলছে। প্রথম খণ্ডটি ইসলামাবাদের শরীয়াহ একাডেমি, আন্তর্জাতিক ইসলামী বিশ্ববিদ্যালয় প্রকাশ করেছে। বাংলা অনুবাদ প্রথম এবং দ্বিতীয় অংশটি বাংলাদেশ থেকে "তাওহীদ প্রকাশনা" প্রকাশ করেছে। এটি ২৩ খণ্ডে প্রকাশিত হয়েছে। একটি খন্ড ইংরেজি ভাষায় অনুবাদ করা হয়েছে, যা দার আল তাকওয়া নামে লন্ডন থেকে প্রকাশিত হয়েছে। সুন্নি বইয়ের তালিকা "The Complete Guide to Islamic Prayer - Sheikh Ramzy - Google Books"। Books.google.co.in। ২০১২-০৭-২০। সংগ্রহের তারিখ ২০১৪-০১-২৮।  Tafsir Al Qurtubi[স্থায়ীভাবে অকার্যকর সংযোগ] "Understanding Islam: The First Ten Steps - C. T. R. Hewer, Allan Anderson - Google Books"। Books.google.co.in। সংগ্রহের তারিখ ২০১৪-০১-২৮।
ডিব্রুগড় পলিটেকনিক

ডিব্রুগড় পলিটেকনিক আসামের ডিব্রুগড় জেলার লাহোবালে অবস্থিত একটি প্রযুক্তি শিক্ষা প্রতিষ্ঠান। আসাম সরকার ১৯৬৫ সালে এই প্রতিষ্ঠান প্রতিষ্ঠা করেছিলেন। এই প্রতিষ্ঠানটি রাজ্য প্রযুক্তি শিক্ষা পরিষদ, আসামের অন্তর্ভুক্ত। রাজ্য প্রযুক্তি শিক্ষা পরিষদ আসাম প্রযুক্তি শিক্ষা সঞ্চালকালয় পরিচালনা করে। উক্ত প্রতিষ্ঠান সর্বভারতীয় প্রযুক্তি শিক্ষা পরিষদের স্বীকৃতিপ্রাপ্ত। এই প্রতিষ্ঠানটি ডিব্রুগড়ের লাহোবালে অবস্থিত। ৩৭ নং জাতীয় সড়কের মাত্র ১.৮ কি.মি. দূরে ডিব্রুগড় পলিটেকনিক অবস্থিত। এর চারদিকে সবুজ চা বাগিচা এবং অপূর্ব প্রাকৃতিক পরিবেশ বিদ্যমান। এটি ডিব্রুগড় রেলওয়ে স্টেশন থেকে ৫ কি.মি. এবং ডিব্রুগড় বিমানবন্দর থেকে ৬ কি.মি. দূরে অবস্থিত। প্রতিষ্ঠানটির ব্যবহারিক, যান্ত্রিক, এবং বৈদ্যুতিক প্রকৌশল বিভাগে ৩ বছরের ডিপ্লোমা পাঠক্রম আছে। এই সকল পাঠক্রম আসাম প্রযুক্তি শিক্ষা সঞ্চালকালয়ের অধীনস্থ রাজ্য প্রযুক্তি শিক্ষা পরিষদের অন্তর্ভুক্ত। এর পাঠক্রমের ভর্তির জন্য প্রতিবছর প্রযুক্তি শিক্ষা সঞ্চালকালয়, আসামে পলিটেকনিক প্রবেশিকা পরীক্ষা অনুষ্ঠিত করে। ব্যবহারিক প্রকৌশল বিভাগ (Department of Civil Engineering) বৈদ্যুতিক প্রকৌশল বিভাগ (Department of Electrical Engineering) যান্ত্রিক প্রকৌশল বিভাগ (Department of Mechanical Engineering) পদার্থ বিজ্ঞান বিভাগ (Department of Physics) রসায়ন বিজ্ঞান বিভাগ (Department of Chemistry) গণিত বিভাগ (Department of Mathematics) মানবীয় বিভাগ (Department of Humanities) কর্মশালা (Workshop Departments) "Director of technical education, Assam"। dteassam.in। ২০১৭-০৬-১৭ তারিখে মূল থেকে আর্কাইভ করা। সংগ্রহের তারিখ ২০১৭-০৬-১৭।  আধিকারিক ওয়েবসাইট ওয়েব্যাক মেশিনে আর্কাইভকৃত ২৪ ফেব্রুয়ারি ২০২০ তারিখে
কেন্দ্রীয় প্রযুক্তিবিদ্যা প্রতিষ্ঠান, কোকড়াঝাড়

কেন্দ্রীয় প্রযুক্তিবিদ্যা প্রতিষ্ঠান(Central Institute of Technology) ভারতের আসামের কোকড়াঝাড় জেলায় অবস্থিত। এই সরকারি প্রকৌশল প্রতিষ্ঠানটি ২০০৬ সালে ভারত সরকার স্থাপন করে। এটি উত্তর-পূর্বাঞ্চল-এর আসামে অবস্থিত। এই প্রতিষ্ঠানটি কোকড়াঝাড়ের দেবরগাওঁ-তিনিআলী পথ এলাকার প্রায় ২০ একর ভূমি জুড়ে আছে। কোকড়াঝাড় রেলওয়ে স্টেশন থেকে এটি প্রায় ১০ কি.মি. দূরে অবস্থিত। রেলগাড়ীর দ্বারা এটি দিল্লী এবং কলকাতার সাথে সংযোজিত। কেন্দ্রীয় প্রযুক্তিবিদ্যা প্রতিষ্ঠান বড়োল্যান্ড বিশ্ববিদ্যালয়ের কাছেই অবস্থিত। ২০০৬ সাল ১৬ ডিসেম্বরে প্রতিষ্ঠানটি স্থাপিত হয়েছিল। ২০০৩ সাল ১০ ফেব্রুয়ারিতে ভারত সরকার, আসাম সরকার এবং বড়ো লিবারেশন টাইগারের মধ্যে নতুন দিল্লীতে স্বাক্ষরিত বড়োল্যান্ড টেরিটোরিয়াল কাউন্সিলের স্মারক পত্রের ফলশ্রুতিতে উক্ত প্রতিষ্ঠানটির জন্ম হয়েছিল। প্রতিষ্ঠানটি স্বায়ত্ত শাসিত ( Autonomous Institution) এবং এর প্রশাসনিক কাজ চালানোর জন্য বোর্ড অফ্ গভর্নর আছে। প্রতিষ্ঠানটি বিভিন্ন বিষয়ে ডিগ্রী এবং ডিপ্লমা দেয়। বিভিন্ন বিভাগসমূহ হল: অণুবিদ্যুৎ এবং সংযোগ প্রকৌশল বিভাগ(Electronics & Communication Engineering) কম্পিউটার বিজ্ঞান এবং প্রকৌশল বিভাগ(Computer Science & Engineering) যন্ত্রবিদ্যা প্রকৌশল বিভাগ (Instrumentation Engineering) খাদ্য প্রক্রিয়াকরণ এবং প্রযুক্তি (Food processing and technology) ব্যবহারিক প্রকৌশল বিভাগ Civil engineering) তথ্য-প্রযুক্তি(Information Technology) আনুষঙ্গিক প্রকৌশল(Allied Engineering) মৌলিক বিজ্ঞান (Basic Science) মানবিকী এবং সমাজ বিজ্ঞান (Humanities and Social Science) "Department of Higher Education | Government of India, Ministry of Education"। www.education.gov.in। ২০২১-১১-১০ তারিখে মূল থেকে আর্কাইভ করা। সংগ্রহের তারিখ ২০২১-১১-১০।  "PIB Press Releases"। pib.nic.in। সংগ্রহের তারিখ ২০১৫-১০-২৯।  Tripathi, Rahul। "Ex-Kokrajhar CIT boss Uday Shankar Dikshit says minister Smriti Irani removed him over clerk's posting"। The Economic Times। সংগ্রহের তারিখ ২০২১-১১-১০।  কেন্দ্রীয় প্রযুক্তিবিদ্যা প্রতিষ্ঠানের ওয়েবসাইট
ভারতীয় তথ্য প্রযুক্তিবিদ্যা প্রতিষ্ঠান, গুয়াহাটি

ভারতীয় তথ্য প্রযুক্তিবিদ্যা প্রতিষ্ঠান, গুয়াহাটি(Indian Institute of Information Technology,Guwahati বা IIIT-G) হল আসামের গুয়াহাটিতে অবস্থিত একটি ভারতীয় তথ্য প্রযুক্তিবিদ্যা প্রতিষ্ঠান। এই উচ্চশিক্ষার প্রতিষ্ঠানটি ভারত সরকার দ্বারা সরকারি-ব্যক্তিগত অংশীদ্বারত্বে (PPP-mode) প্রতিষ্ঠা করা হয়েছে। ভারতীয় তথ্য প্রযুক্তিবিদ্যা প্রতিষ্ঠান, গুয়াহাটি কম্পিউটার বিজ্ঞান এবং প্রকৌশল পাঠক্রম (Computer Science and Engineering) এবং অণুবিদ্যুৎ ও দূরসংযোগ পাঠক্রমের (Electronics and Communication Engineering) প্রযুক্তিবিদ্যার স্নাতক (B.Tech) ডিগ্রী প্রদান করে। উপর্যুক্ত সকল বিভাগে ভর্তি সংযুক্ত প্রবেশিকা পরীক্ষা-মুখ্য (JEE-MAIN) দ্বারা করা হয়। ২০১৫ সাল থেকে প্রতিষ্ঠানটি প্রযুক্তিবিদ্যার স্নাতক অথবা স্নাতকোত্তর (B.Tech বা M.Tech) সম্পূর্ণ করা শিক্ষার্থীকে গবেষণামূলক ডক্টরেট পর্যায়ের কার্যসূচীতে অংশগ্রহণের সুবিধা দিচ্ছে। কম্পিউটার বিজ্ঞান এবং প্রকৌশল বিভাগ (Department of Computer Science and Engineering) অণুবিদ্যুৎ ও দুরসংযোগ প্রকৌশল বিভাগ (Department of Electronics & Communication Engineering) গণিত বিভাগ (Department of Mathematics) অর্থনীতি বিভাগ (Department of Economics) ইংরাজী বিভাগ (Department of English) "IIITG Administration"। ১৩ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Director"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সংরক্ষণাগারভুক্ত অনুলিপি"। ১২ মে ২০১৪ তারিখে মূল থেকে আর্কাইভ করা। সংগ্রহের তারিখ ১ মে ২০২০।  Courses provided "IIITG-Undergraduate Programmes" |url= এর মান পরীক্ষা করুন (সাহায্য)। iiitg.ac.in। সংগ্রহের তারিখ ২২ সেপ্টে ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "JEE Main 2021"। AglaSem। ২২ জানুয়ারি ২০২১ তারিখে মূল থেকে আর্কাইভ করা।  "IIITG-Doctoral Programmes"। iiitg.ac.in। ৭ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৭ ফেব্রু ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) / আধিকারিক ওয়েবসাইট
গুয়াহাটি আন্তর্জাতিক চলচ্চিত্র উৎসব

গুয়াহাটি আন্তর্জাতিক চলচ্চিত্র উৎসব আসামের গুয়াহাটিতে অনুষ্ঠিত হওয়া চলচ্চিত্র উৎসব। এই উৎসব রাজ্য সরকারের অধীনস্থ জ্যোতি চিত্রবন (ফিল্ম স্টুডিও) এবং ড° ভূপেন হাজারিকা আঞ্চলিক সরকারী চলচ্চিত্র এবং টেলিভিশন প্রতিষ্ঠান-এর যৌথ সহযোগিতায় অনুষ্ঠিত করা হয়েছে। প্রথম গুয়াহাটি চলচ্চিত্র উৎসব ২০১৭ সাল ২৮ অক্টোবর তারিখে আসামের মাননীয় মুখ্যমন্ত্রী শ্রী সর্বানন্দ সোনোয়াল নিজে উদ্বোধন করেছিলেন। আসাম সরকার-এর পৃষ্ঠপোষকতায় অনুষ্ঠিত এই উৎসবের শুরু ২০১৬ সাল শ্রেষ্ঠ বিদেশী ভাষার ছবির অস্কার পুরস্কার বিজয়ী অশ্বগর ফারহাদি নির্দেশিত ছবি দা সেলসম্যান প্রদর্শনের মাধ্যমে হয়েছিল। প্রথম গুয়াহাটি আন্তর্জাতিক চলচ্চিত্র উৎসব ২০১৭ সাল ২৮ অক্টোবর থেকে ২ নভেম্বর শ্রীমন্ত শংকরদেব কলাক্ষেত্র এবং ড° ভূপেন হাজারিকা আঞ্চলিক সরকারী চলচ্চিত্র এবং টেলিভিশন প্রতিষ্ঠান অনুষ্ঠিত হয়েছিল। মুখ্যমন্ত্রী সর্বানন্দ সোনোয়াল এই উৎসব উদ্বোধন করেছিলেন। এই উৎসবের উদ্বোধনী ছবি ছিল অস্কার বিজয়ী ইরাণী ছবি "দা সেলসম্যান"। এই উৎসবে ৩২টি দেশের ৭৮টি ছায়াছবি প্রদর্শিত হয়। এখানে সর্বাধিক ৬টি ইরানী এবং ৫টি তুর্কী ছবি প্রদর্শিত হয়। এখানে সুইজারল্যান্ড, জার্মানী, স্পেন, আর্জেন্টিনা, পোল্যান্ড, ক্রোয়েশিয়া, সার্বিয়া, শ্লোভেনিয়া, লেটিভিয়া, জাপান, বেলজিয়াম, আয়ারল্যান্ড, চেক গণতন্ত্র, বুলগেরিয়া, ইজরাইল, গ্রীস, অষ্ট্রিয়া, রাশিয়া, ফিলিপাইন, আফগানিস্তান, পেরু, রোমানিয়া, ডেনমার্ক, সাইপ্রাস, ইস্টনীয়া এবং মার্কিন যুক্তরাষ্ট্রের ছায়াছবি প্রদর্শন করা হয়েছিল। এই উৎসবে সর্বমোট ৬ টা বিভাগ ছিল। সেগুলি হল: আন্তর্জাতিক চলচ্চিত্র, ভারতীয় প্যানোরামা, রেট্রোস্পেকটিভ, উত্তর-পূর্বাঞ্চলের চলচ্চিত্র, অসমীয়া চলচ্চিত্র এবং সম্মানীয় উল্লেখ। এখানে জাহ্নু বরুয়ার সাগরলৈ বহু দূর, অজেয়, হালধীয়া চরা বাওধান খায় এবং কণিকার রামধেনু প্রদর্শন করা হয়েছিল। সাথে ভূপেন হাজারিকার "শকুন্তলা", আব্দুল মজিদের "চামেলি মেমচাহাব" এবং ভবেন্দ্রনাথ শইকীয়া "সন্ধ্যারাগ" প্রদর্শিত হয়। প্রথম গুয়াহাটি আন্তর্জাতিক চলচ্চিত্র উৎসবে কেবল অসমীয়া চলচ্চিত্র বিভাগে পুরস্কার প্রদান করা হয়। এখানে শংকর বরুয়া পরিচালিত "খাণ্ডবদাহ" শ্রেষ্ঠ অসমীয়া ছবি এবং রীমা দাসের "অন্তর্দৃষ্টি" দ্বিতীয় শ্রেষ্ঠ অসমীয়া ছবির সম্মান লাভ করে। সাথে জয়চেং জয় দহোটীয়ার "হান্দুক" জুরীর বিশেষ পুরস্কার লাভ করে। "Guwahati to host first international film festival from October 28"। ৮ মার্চ ২০২২ তারিখে মূল থেকে আর্কাইভ করা। সংগ্রহের তারিখ ১ মে ২০২০।  "Films & schedule of the 1st Guwahati International Film Festival - The News Mill"। ২৬ অক্টোবর ২০১৭।  "Guwahati film festival: International filmmakers to be star attraction - Times of India"।
গুয়াহাটি আন্তর্জাতিক শিশু চলচ্চিত্র উৎসব

গুয়াহাটি আন্তর্জাতিক শিশু চলচ্চিত্র উৎসব আসামের গুয়াহাটিতে অনুষ্ঠিত হওয়া আন্তর্জাতিক শিশু চলচ্চিত্র উৎসব। এই উৎসব রাজ্য সরকারের অধীনস্থ জ্যোতি চিত্রবন (ফিল্ম স্টুডিও') এবং ড° ভূপেন হাজারিকা আঞ্চলিক সরকারী চলচ্চিত্র এবং টেলিভিশন প্রতিষ্ঠান-এর যৌথ সহযোগিতায় অনুষ্ঠিত করা হয়। প্রথম শিশু চলচ্চিত্র উৎসব ২০১৯ সাল ১৯ জানুয়ারি তারিখে আসামের মাননীয় মুখ্যমন্ত্রী শ্রী সর্বানন্দ সোনোয়াল নিজে উদ্বোধন করেছিলেন। আসাম সরকার-এর পৃষ্ঠপোষকতায় অনুষ্ঠিত এই উৎসবের শুরু নীল মাধব পাণ্ডার হালকা প্রদর্শনের মাধ্যমে হয়েছিল। প্রথম গুয়াহাটি আন্তর্জাতিক শিশু চলচ্চিত্র উৎসব ২০১৯ সাল ১৯ জানুয়ারি থেকে ২১ জানুয়ারি শ্রীমন্ত শংকরদেব কলাক্ষেত্রে অনুষ্ঠিত হয়েছিল। মুখ্যমন্ত্রী সর্বানন্দ সোনোয়াল এই উৎসব উদ্বোধন করেছিলেন। এই উৎসবের উদ্বোধনী ছবি ছিল নীল মাধব পাণ্ডার হালকা। এখানে তিন দিনে ২৩টি দেশের ৫০টি ছবি প্রদর্শিত হয়। সাথে দৃষ্টিহীনদের জন্য বিশেষভাবে সন্তোষ শিবণের হ্যালো প্রদর্শিত হয়। ২১ জানুয়ারির সন্ধ্যে প্রধান চলচ্চিত্র রূপে প্রদর্শিত হয় উৎপল বরপূজারীর জাতীয় চলচ্চিত্র পুরস্কার বিজয়ী ঈশু। এই চলচ্চিত্রসমূহ উপগ্রহর মাধ্যমে ধুবুরী, শদিয়া, শিলচর, চরাইদেউ, ধেমাজি এবং বঙাইগাঁওতেও সম্প্রচারণ করার ব্যবস্থা করা হয়েছিল। "Overwhelming response in opening day of Guwahati International Children Film Festival"। [স্থায়ীভাবে অকার্যকর সংযোগ] "Guwahati International Children Film Festival takes off"।
মহম্মদ হামিদ আনসারি

মহম্মদ হামিদ আনসারি (জন্ম: ১ এপ্রিল, ১৯৩৪ -) ভারতের প্রাক্তন উপরাষ্ট্রপতি তিনি ছিলেন। বিশিষ্ট শিক্ষক ও কূটনৈতিক মহম্মদ হামিদ আনসারি জাতীয় সংখ্যালঘু কমিশনের প্রাক্তন চেয়ারম্যান এবং আলিগড় মুসলিম বিশ্ববিদ্যালয়ের প্রাক্তন উপাচার্যের দায়িত্বও পালন করেন। Modi is sworn in নিলেন মোদি "প্রথম আলোর প্রতিবেদন" |ইউআরএল= এর মান পরীক্ষা করুন (সাহায্য)। ২৬ মে ২০১৪। সংগ্রহের তারিখ ১৮ জুন ২০১৪।  "উপরাষ্ট্রপতি পদে পুনর্নির্বাচিত হামিদ আনসারি"। আগস্ট ৭, ২০১২। সংগ্রহের তারিখ ১৮ জুলাই ২০১৪।  Iran Today: Twenty - five Years after the Islamic Revolution (Rupa, New Delhi,2005) (আইএসবিএন ৮১-২৯১-০৭৭৪-০) Ansari:Shares Left leanings and is also close to Congress bosses Hamid Ansari: versatile scholar, statesman ওয়েব্যাক মেশিনে আর্কাইভকৃত ১১ সেপ্টেম্বর ২০০৭ তারিখে
লিওনর, আস্তুরিয়াসের রাজকুমারী

‌লিওনর, (জন্ম: ৩১ অ‌ক্টোবর, ২০০৫) রাজা স্পেনের ষষ্ঠ ফিলিপ এবং রাণী লেতি‌জিয়ার কন‌্যা সন্তান হিসেবে স্পেনীয় সিংহাসনের সম্ভাব্য উত্তরা‌ধিকারী। তার লিওনর অব আস্তু‌রিয়া উপা‌ধি ছাড়াও তি‌নি প্রিন্সেস অব জিরোনা, প্রিন্সেস অব ভিয়েনা, ডাচেচ অব মন্টব্লঙ্ক কাউন্টেস অব কারভেনা এবং লর্ড অব বালা‌গের ঐ‌তিহা‌সিক উপা‌ধির অ‌ধিকারী। তি‌নি স্পে‌নের সিংহাসন লাখ কর‌লে স্পে‌নের দ্বিতীয় ইসাবেলার (রাজত্বকাল: ১৮৩৩ থে‌কে ১৮৬৮ সাল পর্যন্ত) পর প্রথম শাসক শাসক রাণী হবেন। রাজকন‌্যা লিওনর মা‌দ্রিদের রু‌বের ইন্টারন‌্যাশনাল হস‌পিটাল এর সিজা‌রিয়ান সেকসনে তার মাতার ক্রম বর্ধিত প্রসব‌বেদনার পর ৩১ অ‌ক্টোবর ২০০৫ সা‌লের ১ট‌ি ৪৬ মি‌নি‌টে তার দাদা প্রথম হুয়ান কারলস এর রাজত্বকা‌লে তৎকালীন রাজকুমা‌র এবং রাজকুুমারী ষষ্ঠ ফে‌লি‌পে এবং লে‌তি‌জিয়ার সন্তান হি‌সে‌বে জন্মগ্রহণ ক‌রেন। বর্তমান স্পেনীয় সিংহাস‌নের অ‌ধিকারীগ‌ণের কন‌্যা সন্তান হওয়ায় তি‌নি একজন ইনফ্রান্টা (নাবালিকা ‌সিংহাস‌নের অ‌ধিকারী) এবং স্পেনীয় সিংহাস‌নের অ‌ধিকারী হওয়ার ক্ষে‌ত্রে দ্বিতীয়। তার জ‌ন্মের ঘোষণা স্পেনীয় রাজকীয় প‌রিবার কর্তৃক সাংবা‌দিক‌দের এসএমএস এর মাধ‌্যমে ঘোষণা দেওয়া হয়। লিওনর এর নাভির কর্ড কাটার পর তা অ্যারিজোনায় অব‌স্থিত কর্ড ব্লাড রেজ‌স্ট্রিতে সংর‌ক্ষে‌ণের জন‌্য প্রেরণ করা হয়। তি‌নি ৭ ন‌ভেম্বর, ২০০৫ তা‌রি‌খে রু‌বের হাসপাতাল ত‌্যাগ ক‌রেন। যারযু‌য়েলা প্রাসা‌দে তা‌কে আর্কবিশব অব মা‌দ্রিদ কর্তৃক বা‌প্তিাইজ করা হয় ব‌লে অ‌্যা‌ন্টো‌নিও রোউকো ভারেলা ১৪জোনুয়া‌রি, ২০০৬ তা‌রি‌খে উ‌ল্লেখ ক‌রেন। লিওনর তার পিতার ম‌তোই রোমা‌নেস‌কে বাপ্তাইজ সংক্রান্ত ফন্টে নামকরণ করা হয়, যা ১৭শো শতা‌ব্দি থে‌কে স্পেনীয় রাজকুমা‌রি‌কে খ্রিষ্টান ধ‌র্মে দি‌ক্ষিত করার প্রক্রিয়ায় ব‌্যবহৃত হ‌চ্ছে এর্ব এ‌টি প্রথম সেন্ট ড‌মি‌নিক কর্তৃক জর্দান নদীর পা‌নির সা‌থে ব‌্যবহৃত হয়। রাজকুমা‌রি লিওনর এর দাদা-দা‌দি হ‌লেন রাজা প্রথম হুয়ান কারলস এবং Queen Sofía of Spain। তি‌নি লিওনর দে টো‌ডোস লস সান্তস নাম‌টি অর্জন ক‌রেন। স্পেনীয় রোয়াল গার্ড এর ‌শিশু‌দের ডে-কেয়ার -এ রাজকুম‌া‌রি লিওনর এর শিক্ষার সূচনা ঘ‌টে। তি‌নি সে‌প্টেম্বর, ২০০৮ তা‌রি‌খে মা‌দ্রিদের বা‌হি‌রে আরাভাকাতে অব‌স্থিত সানতা মা‌রিয়া দে লস রোজা‌লেস বিদ‌্যাল‌য়ে তার প্রাথ‌মিক শিক্ষা জীবনের সূচনা ক‌রেন। তার‌ পিতা সেই বিদ‌্যাল‌য়ের শিক্ষার্থী ছি‌লেন এবং তার বোন সো‌ফিয়া তার সা‌থে সেখা‌নে অধ‌্যায়ন কর‌ছেন। তি‌নি স্পেনীয়, ইং‌রেজি এবং ম্যান্ডারিন তিন‌টি ভাষা‌তেই দক্ষ। রাজকুমা‌রি লিওনর ২০১৪ সা‌লের মে মা‌সে পথম মুর‌শিয়া‌তে অব‌স্থিত সেন্ট হা‌ভিয়ার বিমান বা‌হিনী ঘা‌টি‌ আনুষ্ঠা‌নিকভা‌বে প‌রিদর্শন ক‌রেন ১৮ জুন, ২০১৪ তারি‌খে রাজা প্রথম হুয়ান কারলস পদত্যাগের নথি‌তে সাক্ষর ক‌রেন। সে‌দিন মধ‌্যরা‌তের কাছাকা‌ছি সম‌য়ে রাজকুমারী লিওনর এর পিতা সিংহাসন আরোহণ করার মাধ্যেমে রাজা ষষ্ঠ ফে‌লি‌পে উপা‌ধি লাভ ক‌রেন, ফ‌লে রাজকুমা‌রি লিওনর তার সম্ভাব‌্য উত্তরাধিকারী‌ এবং আস্তুরিয়াসের নতুন রাজকুমারীতে প‌রিণত হন।
উস্তাদ হোটেল

উস্তাদ হোটেল ২০১২ সালে মুক্তিপ্রাপ্ত ভারতীয় মালায়ালাম ভাষার একটি রম্য নাটকীয় চলচ্চিত্র, যেটি পরিচালনা করেন আনোয়ার রশিদ, কাহিনী লিখেন অঞ্জলি মেনন এবং প্রযোজনা করেন লিস্টিন স্টিফেন। এতে মূল ভুমিকায় অভিনয় করেন দুলকার সালমান, নিত্যা মেনন, তিলকান এবং সিদ্দিক। উস্তাদ হোটেল ১৩ জুলাই ২০১২ সালে মুক্তি পায় এবং ব্যবসায়িক সাফল্য লাভ করে। এটি তিনটি জাতীয় চলচ্চিত্র পুরস্কার শ্রেষ্ঠ জনপ্রিয় চলচ্চিত্র বিভাগে, মেনন শ্রেষ্ঠ সংলাপ এবং তিলকান বিশেষ পুরস্কার লাভ করে। (মরণোত্তর)। এটি কন্নড় ভাষায় পুণঃনির্মান করা হয় ২০১৭ সালে "গৌদ্রু হোটেল" ২০১৮ সালে এটিকে তেলুগু ভাষায় ডাব করা হয় এবং "জানাথা হোটেল" নামে মুক্তি দেওয়া হয়। ফাইজি একজন উচ্চাকাঙ্খী রাঁধুনি ভারত চলে আসে তার বাবা থেকে কোনো রকম সাহায্য না পেয়ে। সে তার দাদা করিম কে তার হোটেল চালাতে সাহায্য করে তার স্বপ্ন পূরণ করার চেষ্টা করতে থাকে। "Year of small films at southern box-office"। Zee News। ২৫ ডিসেম্বর ২০১২। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Meet the top five show stealers of 2012"। The Times of India। ১৪ ডিসেম্বর ২০১২। ১৪ জুন ২০১৬ তারিখে মূল থেকে আর্কাইভ করা। সংগ্রহের তারিখ ৯ মে ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Nagarajan, Saraswathy (২১ জুন ২০১২)। "Beachside hotel"। The Hindu। ২৭ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২৯ জুন ২০১২।  Sanjith, Sidhardhan (৯ আগস্ট ২০১২)। "A golden year for Mollywood?"। The Times of India। সংগ্রহের তারিখ ৫ মার্চ ২০১৬।  http://dff.nic.in/FeaturedFilm_60th_NATIONAL_FILM_AWARDS_2012_Announced.pdf "I took up Gowdru Hotel because the story was very similar to my own life: Rachan Chandra"। Times of India। ২৪ আগস্ট ২০১৭।  ইন্টারনেট মুভি ডেটাবেজে উস্তাদ হোটেল (ইংরেজি)